ምንጪ ስእሊ, JAVIER SORIANO "ዋላኳ ውሑዳት እንተኾኑ ብኣይ ዘይተሓጎሱ ኣትሌታት ሰልፊ ወጺኦም። ፍሉጣት ዘይክኾኑ ይኽእሉ'ዮም። ግን ሰላማዊ ሰልፊ ገይሮም። ብኣይ ሕጉሳት ኣይነበሩን። ወይለከ፤ ንዐኦም ከሐጉስ ተዘይክኢለ ንምንታይ ኣብ መሪሕነት ይጸንሕ?" ሃይሌ ብወለንትኡ ካብ መዝነቱ ምልቃቑ ኣመልኪቱ፡ ኣብ ኣፍሪቃ ስልጣን ከም ርስቲ ምሓዝ ከብቅዕ ከምዘለዎ ንእግረመገዱ ምኽሪ መሳሊ ኣሕሊፉ። ሃይሌ ናብ መዝነት ፌደሬሽን ኣትለቲክስ እንትመጽእ፡ ብዙሓት 'ሕዚ ሞያን በዓል ሞያን ተራኺቦም' ኢሎም ነይሮም። እቲ ጉዕዞ ኣብ ክልተ ዓመቱ ክግታእ እዩ ዝበለ ሰብ ኣይነበረን። ጋዜጠኛ ስፖርት ቢቢሲ ኣፍሪካ፡ ኣብ መወዳእታ ንሃይሌ ዘቕረበትሉ ሕቶ፡ ምዝውታር ዶፒንግ ብኣትሌታት ኣፍሪቃ ዝምልከት ነይሩ። "ኣብ ኣትሌቲክስ ሓቀኛ ምዃን ወሳኢ እዩ። ዓለምለኻዊ ኣትሌት ንምዃን ሃቀኛን እሙንን ክትከውን ኣለካ። ሓቂ ንዓወት የብቀዓካ። ንምዃኑ ግን ንምንታይ እዮም ኢትዮጵያውያንን ኬንያውያንን ዶፒንግ ኣድልዩዎም?
